rlitschk/wikidir huggingface dataset:
Oliver Simon D’Arcy Hart (* 9. Oktober 1948 in London) is en US-amerikaanisch Ökonom vun britisch Herkunft. Tosommen mit Bengt Robert Holmström wurr hüm 2016 de Nobelpries för Wertschapswetenschapen för „Bidrääg to de Verdragstheorie“ tospraaken. Hart hett Mathematik an dat King’s College (Cambridge) un Wertschapswetenschapen an de University of Warwick studeert. Nahdem he sien Doktertitel an de Princeton University kreegen harr, weer he an dat Churchill College un as Perfesser an de London School of Economics and Political Science tätig. Siet 1984 leevt he weer in de USA, deren Staatsangehörigkeit he annehm. Nah Tätigkeiten an dat Massachusetts Institute of Technology lehrt he siet 1993 an de Harvard University. 1988 wurr he in de American Academy of Arts and Sciences wählt, 2016 in de National Academy of Sciences. Hart is verheiraadt un hett twee Kinner. Sien Forschensswoorpunkte sünd Theorie vun de Ünnernehmen, Verdragstheorie un Corporate Finance. Hart geiht dorvan ut, dat Verdrääg dwangslöpig unvullstännig un dorum de Verfügensrechte vun hooch Bedüüden sünd. Oliver Hart: Firms, Contracts, and Financial Structure. Oxford University Press, 1995, ISBN 0-19-828881-6 Who’s Who in America. 66. Ausgabe, Band 1: A–L. Marquis Who’s Who, Berkeley Heights 2011, ISBN 978-0-8379-7031-8 (Band 1), ISBN 978-0-8379-7035-6 (Gesamtwark), ISSN 0083-9396, S. 1878
Roy Mitchell Kinnear (* 8. Januar 1934 in Wigan, Greater Manchester; † 20. September 1988 in Madrid, Spanien) weer en britischen Schauspeler. Kinnear hett de Royal Academy of Dramatic Art besöcht und weer later en acht Liddmaat vun Joan Littlewood ehr Theatre Workshop Ensemble. Gröttere Bekanntheit keem 1962 dör sien Optreden in de satirschen Feernsehsennen That was the Week that was vun de BBC. He hett dorna an mehr as 120 Feernsehfilmen un -regen as ok an Speelfilmen mitarbeit. Kinnear harr al as Jung en teemlich füllige Figur, wat mit de Johren noch mehr worrn is. Dorüm weer he vör allen op dat Kummedie-Fack fastleggt. He weer een vun de Schauspelers, mit de Richard Lester an’n leefsten tosamen arbeit hett. Siet sien spoodrieken Film Help! mit de Beatles hett he in meist all Filmen vun den Speelbaas mitspeelt. 1988 is Kinnear bi Dreiharbeiten to den Film The Return of the Musketeers vun en Peerd stört un hett sik dorbi dat Becken broken. As Naklapp vun sien swore Besehren is he een Dag later in en Krankenhuus in Madrid doodbleven. Sien Schauspeelkollegen Oliver Reed un Michale York harrn de Szeen as gefährlich ansehn, man Kinnear hett ahn Stunt Double arbeit. Sien
Klym Tschurjumow (ukraiinsch: Клим Чурю́мов}}; * 19. Februar 1937 in Mykolajiw; † 15. Oktober 2016 in Charkiw) weer en ukraiinsch Astronom un Kinnerbookschriever. He weer korrespondeeren Liddmaat vun de Natschonale Akademie vun de Wetenschapen vun de Ukraine in Kiew un de New Yorker Akademie. Tschurjumow weer Direkter vun dat Kiewer Planetarium un Chefredakteur vun de populärwetenschaplich Tietschrift Наше Небо („Nasche Nebo“, „Unser Himmel“), as ok Präsident vun de ukraiinsch Sellschopp vun de Früenden vun de Astronomie. De vun hüm 1969 opdeckt un af Sömmer 2014 vun de Ruumsonde Rosetta erkund Komet Tschurjumow-Gerassimenko is nah hüm un nah Swetlana Gerassimenko nömmt wurrn. Aram Ter-Gasarjan: Klim Tschurjumow: „Die Rosetta-Mission ist ein voller Erfolg“. Interview bi Russia Beyond the Headlines, 20. Dezember 2014 Помер відомий астроном Чурюмов. Українська правда, 15. Oktober 2016 (ukraiinsch). [1] Чурюмов, Клим Іванович, Herutgever: Astronomitschnyj Enzyklopedytschnyj Slownyk (Astronomisches enzyklopädisches Wörterbuch), Lwiw, 2003, afropen an‘ 15. Oktober 2016, Siet 528; in’t Archiv ünner [2] 13. Mai 2012, ukraiinsch, pdf, 946 kB} O. K. Melnyk, T. K. Tschurjumowa: Свій серед зірок і комет : 75 років члену-кореспонденту НАН України Климу Чурюмову. In: Wisnyk Nazionalnoji Akademiji Nauk Ukrajiny, Nr. 3, 2012, S. 89–94 (ISSN 0372-6436; pdf, 162 kB, ukraiinsch). International Astronomical Union:
En Zoo, zooloogsch Gorden oder Deerpark is en Institutschoon, woneem wilde Deeren hollen un de Lüüd präsenteert warrt. Dat Woort weer dat eerste Mol bruukt worrn för de Zoo van London in’d Johr 1828. Viele groote Städter in Düütschland hebbt en Zoo as touristisch Attrakschoon. In’n nedderdüütsche (plattdüütsche) Deel van Düütschland gifft dat Zoos in Hamborg (Hagenbeck), Mönster, Bremerhoben Rheni, Rostock un Swerin. De gröötste Deerpark van Düütschland is de zoologisch Gorden vun Berlin. De Opgaven van de Zoos sünd vundaag Oordenschuul un Bildung. Zoos. Mehr Biller, Videos oder Audiodateien to’t Thema gifft dat bi Wikimedia Commons.
Gudrun Ensslin (* 15. August 1940 in Bartholomä; † 18. Oktober 1977 in Stuttgart-Stammheim) weer en düütsche Terroristin. Se hett de RAF mit grünnt un weer een vun de Lüde, dor dor dat Leit in’e Hand harrt hefft. Bi fiev Bombenansläge hett se ehre Hannen mit in’t Speel harrt. Dor sünd veer Minschen bi umkamen. 1972 is se achter Trallen kamen un 1977 is se, vunwegen den Moord an veer Lüde, to levenslange Haft veroordeelt wurrn. An’n 18. Oktober 1977 hett se sik in de Dodennacht vun Stammheim sülms an’e Siet maakt. Gudrun Ensslin weer dat veerte vun de seven Kinner vun den evangeelschen Paster Helmut Ensslin un den siene Fro Ilse. Upwussen is se in Tuttlingen in Baden-Württemberg. In’e Schooltied is se een Johr in Amerika ween. 1960 hett se an en School for Deerns Abitur maakt un denn vun 1960 bit 1963 an de Universität Tübingen Anglistik, Germanistik un Pädagogik studeert. Achternah is se an de Pädagoogsche Hoochscholen na Schwäbisch Gmünd gahn un hett dor 1964 ehr Staatsexamen maakt. Dor konn se denn Lehrersche an’e Volksscholen mit weern. Achternah wessel se na Berlin an de „Free Universität“. Dor hett se noch mol Germanistik studeert un ehren in en
Nienkiärken (up Hauchdüütsch Neuenkirchen) is en lütken Oort niäwen de Stad Rene in’d Mönsterland in Nuordrien-Westfaolen. Vandage liäwen bolle 14.000 Mensken in düsse Gemainde. Nienkiärken lig in dat Landraodsamt Stemmert an de Grense to Neddersassen. De högste Punkt lig 84 m üöwer NN un is Deel van de Thieberg. Dat is en Uutlaiper van de Teuto in dän Nuorden van de Gemainde. Westlik van de Oortskärn lig de 50 ha graute Offlumer See. Nienkiärken grenst in'n Nuorden an Saoltbiärgen (Landkreis Iämsland), in'n Ausen an Rene, in'n Süüdausen an Detten, in'n Süden an Stemmert un in'n Wessen an Wiätringen (alle Kreis Stemmert). Dorfbauerschaft Landersum Offlum St. Annold Sutrum-Harum Eengslik haitede de Oort Snedwinkel of Snedwinkela. Dat iärste Maol stait de Naome Nienkiärken in ene Urkunne van 1247. De Bischop van Mönster laot de Buern ’ne niäwe Kiärke bauen. Derhiär häw Nienkiärken auk sienen Naome. In dän achtigjaorigen Krieg plünnerden spaanske Suldaoten dat Kiärspel twemaol (1587 un Mäten 1590). De iärste mechaanske Wiäweri wüör 1858 bedriewen. Drai Wiäwerien kammen bes 1876 derto. Daoruphän wüör Nienkiärken een anbestands Oort för de Tüüginnustri. In't Jaor 1899 wüör de St.Anna-Kiärke baut, de vandage dat Waorteken van Nienkiärken is. De Stroom kam 1908 antog. Büörgermester is
John Michael Kosterlitz (* 22. Juni 1943 in Aberdeen, Schottland) is en britisch Physiker. 2016 wurr hüm de Nobelpries för Physik tospraaken. John Michael Kosterlitz is as Söhn vun den Biochemiker Hans Walter Kosterlitz in Aberdeen, Schottland, boren, sien Unkel is de düütschamerikaansch, för en Oscar nomineert Filmregisseur Henry Koster. He kreeg 1965 sien B.A. an dat Gonville and Caius College vun de Cambridge University un in dat folgen Johr sien M.A. 1969 hett he sien Doktertitel D.Phil. an de Oxford University maakt. Dornah weer he as Postdoc ünner annern an de Cornell University un de University of Birmingham. 1974 wurr he as Lecturer nah Birmingham beropen. Siet 1982 is he Perfesser för Physik an de Brown University. J. Michael Kosterlitz is besünners bekannt wegen sien Ünnersöken, tosommen mit David James Thouless, to den Berezinsky-Kosterlitz-Thouless-Övergang, bispeelswies in dat tweedimensionalen XY-Modell to dat Beschrieven vun den Magnetismus. Dat hannelt sück um en speziellen Phasenövergang, bi de Paaren vun Wirbel- oder Vortex-Anregungen upbraken wurrn. Dorneben hett he to tallriek Phänomenen in de Statistischen Physik forscht, bispeelswies to Wassdomsperzessen an Kristallböverflachen, to Spinglöös un to de Lokaliseeren vun Elektronen. 1981 Maxwell-Medaille vun dat Institute of Physics 1992 Fellow vun de American Physical Society
Soltbergen of Solbergen is ne Gemäände in'n Landkreis Emsland in Neddersassen, direkt an de Emse. De Gemäände tüsken Rene un Lingen hät up Haugdüütsk Salzbergen. Soltbergen is de süüdlikste Gemäände in't Emsland. Se lig an de Grense to Nordrien-Westfaolen, 20 km afsiets van de nedderlänske Grense. De Gemäände grenst in'n Norden an Büren, in'n Austen an Spelle (beide Emsland), in'n Süden an Rene, Nienkerken un Wettringen in'n Kreis Stemmert un in'n Wessen an Schüttrup (Landkreis Groafschup Bentem). De Buerschuppen Feilbexten (falbeki) un Hummeldorp (humilthorpe) giv et minstens siet 890. Soltbergen sövs stait 1177 dat erste Maol in ene Urkunne. 1807 wät Lucas Lammen in de napoleonske Tiet de erste Maire (Börgemester) in Soltbergen. Drai Jaore läter annekteert Napoleon Nordwestdüütskland. Soltbergen häöert to dat Départment Lippe. Daorum möt auk soltbergenske Suldaoten in dän Krieg. Elv Manslüde fallen in Spaningen un Rusland. Soltbergen, dat siet dat 13. Jaorhunnert to dat Haugstift Mönster häöert, föllt nao de Fransenstiet an Hannövver. De Winter 1844/45 lait dat Vee daudhüngern und vöfraisen un dat Ies bleev bes Paosken up'e Emse. Daorüm sint in düsse Tiet besunners vulle Lüde nao Amerika uutwannert. 1856 is de Iesenbaanlinning Mönster-Rene Emden färrigwodden. För de Innustritiet was de een Jaor läter
Bob Dylan [[ˈdɪlən]] (* 24. Mai 1941 as Robert Allen Zimmerman in Duluth, Minnesota) is en US-amerikaansch Musiker un Lyriker. He gellt as en vun de inflootrieksten Musiker vun dat 20. Johrhunnert. „Für seine poetischen Neuschöpfungen in der großen amerikanischen Songtradition“ wurr hüm 2016 de Nobelpries för Literatur tospraaken. Dylan, luut Eegenbeschrieven en song and dance man, is Singer un speelt Gitarr, Mundharmonika, Örgel as ok Klavier. Nahdem he sien eersten Erfolge as Folkmusiker reckt harr, hett he sück Midden vun de 1960er Johren de Rockmusik towendt, sück aber ok mit anner Musiktraditschonen as Country, Blues, Gospel un dat Great American Songbook befaat. Dylan sien Texte in' Verbund mit de musikalisch Dorbeeden un Upführenspraxis teeken sück dör völschichtig Ebenen ut, in de high culture un popular culture upnannerdrapen. In sien Werk inweevt sünd Referenzen up talllos Gestalten vun de amerikaansch un europääsch Musik- und Literaturgeschichte, dorünner etwa Hank Williams, James Joyce, Woody Guthrie, Ovid, Merle Haggard, William Shakespeare, Jerry Lee Lewis, Arthur Rimbaud, John Lennon, Homer, Billy Joe Shaver, Petrarca oder Frank Sinatra. Sowohl dat in de Kombinatschoon vun völfältig Traditschonsliens düchtig eegenständige, utfinnensriek Wark vun Dylan as ok de radselbehaftet Persönlichkeit vun den Singer-Songwriter hemm to en in hör
Een Lexem (Utspraak Lexehm) is een Eenheit in een Spraak, de vunwegen de Grammatik verscheden Formen upwiesen deit. Düsse verscheden Formen weert grammatische Wöör nömmt. Droom un Drööm sund twee grammatische Wöör vun dat eene Lexem DROOM. Just so is dat ok bi de Verben: gah, geihst, geiht, gaht, gahn, güng, güngen, gungen sünd allens grammatische Wöör vun dat Lexem gahn. All düsse Formen tosamen maakt dat Lexem ut. Een eenfach Lexem heet Simplex (ok: Grundwoort). Dat Simplex steiht för sik süms un is nich tosamensett un ok nich vun annere Lexemen hernahmen. Vun een Simplex könnt aber nee Wöör billt weern. Bispeel: gahn is dat Simplex vun hengahn, weggahn, Utgang, Ingang. Een Paralexem is in de Wetenschup vun de Spraak dat Gegendeel vun dat Simplex. Dat Paralexem kümmt tostannen, wenn verscheden Wöör tosamenrückt weert. Bispelen: de Slah-di-doot, de Gott-mit-us, dat-hest-du-nich-sehn!, franzöösch: arc-en-ciel 'Regenbagen'. Dat Woortgrupp-Lexem is een Paralexem, wat sik ok ut tominnsten twee Eenheiten tohopensetten deit, un de tohopen ok in't Lexikon staht. Bispelen: tostannen bringen, Eten gahn, um un bi Een Lexikon sett sik ut de verscheden Lexemen tosamen. Dor kunnen de Lexemen nu ganz ünnerscheedlich upföhrt weern. Vunwegen dat een Lexem in ganz verscheden grammatische Wöör
Dat Slott Le Plessis-Bourré befind sück dicht bi de franzöösch Oortschap Écuillé, 15 km nördlich vun de Stadt Angers, in dat Département Maine-et-Loire. De feudale Wahnstätte wurr in dat utgahn Middelöller binnerhalv vun fiev Johr fardigstellt un is siet dem meest nich mehr verännert wurrn. De Bauherr weer Jean Bourré, de to de Tiet as Geheimer Rat un Schatzmeester ünner Ludwig XI. deen un ok noch ünner Karl VIII. un Ludwig XII. bit to sien Dood 1506 Sekretär vun de Finanzen weer. He harr all van 1465 bit 1467 Slott Langeais errichten laaten. 1462 hett he dat Lehnsgoot Plessis-le-Vent in' Anjou, de Region vun sien Herkunft, köfft un fung 1468 mit sien eegen Wahnsitt an. Dank vun sien Riekdom gungen de Bauarbeiten good vöran, so dat he all 1473 intrecken kunn. Vun buten sütt dat Slott ut as en Festung. Dat up rechteckig Grundreet veerflögelig mit rund Ecktoorns upricht Bowark is vun en breetflachig Schlootveereck umgeven. De starkste un mit 44 Metern hööchst Toorn is de Donjon, de sien Gestaltung mit Wehrgang un torüchspringen Bövergeschoss sück an de Toorns vun Slott Langeais anlehnt. En dree Meter breet Plattform rund um dat Slott deen in' Verteidigungsfall för dat Upstellen vun de
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. De Kark is de Organisatschoon bi de Christen, to'n Bispeel de kathoolsche Kark, de luthersche Kark, de reformeerte Kark, de orthodoxe Kark un so wieder. Düsse Organisatschoon organiseert dat religiöse Leven vun de Gemeen'n. De kiekt, dat dat ok een Paster gifft, dat he ok den Gottsdeenst hollen deiht, und kasseert in Düütschland ok de Karkstüer, üm de Paster to betahlen. De Baas vun de Paster is denn de Bischop. Bi de kathoolsche Kark is de baberste Baas de Papst. De Kark wüll sick jümmers ok üm de Ollen, de Kinners un Jogendlichen kümmern un üm alle Lüüd, de Hülp nötig hett. In de Organisatschoon 'Kark' ward ok fastleggt, woans de Lüüd, de to de Kark hört, glöven schall. Bi de kathoolsche Kark mookt dat de Papst. Bi de luthersche Kark warrt dat miehr in de Gemenen mookt. Wann dat anfing mit de iersten Christen, gäv dat man blots een Kark mit een Gemeen, un dat wier ok nicht so recht dull formal organiseert. Later denn hett dat ünnerschiedlich Sichtwiesen geven, wat nu rechten Glöven is. So
Neil James Sinclair Swainson (* 15. November 1955 in Victoria, British Columbia) is en kanaadsch Bassist vun den Modern Jazz. Swainson hett nah sien Studium twee Johr lang bi Paul Horn un as Studiomusiker arbeit. Van 1978 bit 1982 weer he Liddmaat in dat Quintett vun Moe Koffman; dornah harr he Engagements bi James Moody, George Coleman un Zoot Sims. Dorto gung he mit Woody Shaw up Europatournee. Buterdem grünn he en eegen Grupp un nehm sien Debütalbum mit Shaw un Joe Henderson up. Af 1987 wark he in dat Duo vun un mit George Shearing, dat nah 1990 ok um Grady Tate, Bill Mays oder Gitarrist Louis Stewart grötter makt wurr. Swainson hörr in de 1990er Jahren buterdem to dat All-Star-Quintett „Free Trade“, dat 1994 för sien glieknaamig Album internatschonal uttekent wurr. Dorneben trett he tosommen mit Rob McConnell in Trios up (etwa mit Ed Bickert). He wark ok an Inspeelungen vun de nömmt Musiker mit, speel aber ok Alben mit Walter Norris, Mel Torme, Nat Adderley, Trudy Desmond, JMOG oder Jay McShann in. He is ok Liddmaat in dat Quartett vun Kirk MacDonald un Lorne Lofsky. Martin Kunzler, Jazz-Lexikon Bd. 2. Reinbek 2002; ISBN 3-499-16513-9 Körtbiographie vun (Scott
Disse Artikel is man blots en Stubben. Du kannst Wikipedia helpen un em verbetern. En Kark (regional ok Kiärke oder Kerk oder Kirch) is en groot Huus vun de Christen, wo se Mööt hollt för den Gottsdeenst. Warrt ok Gottshuus to seggt. Dat Woort kummt oorsprünglich ut de koiné-greeksche Spraak (κυριακόν (δώμα) „kyriakon (dōma) “ = „den Herrn sien Huus“). Tosommen mit de Bauwarken vun anner Religionen wurrn Karkenbauten övergriepend as Sakralbauten betekent. Renate Dürr (Hg.): Kirchen, Märkte und Tavernen. Erfahrungs- und Handlungsräume in der Frühen Neuzeit, Klostermann Verlag : Frankfort an'n Main 2005, ISBN 3-465-03413-9
Bengt Robert Holmström (* 18. April 1949 in Helsinki) is en Perfesser för Wertschapswetenschapen. Aktuell (2007) lehrt he an dat Massachusetts Institute of Technology. Tosommen mit Oliver Simon D’Arcy Hart wurr hüm 2016 de Nobelpries för Wertschapswetenschapen tospraaken. Sien Universitätsutbillen mit de Facken Mathematik, Physik un Statistik hett Bengt Holmström 1972 mit een Bachelor of Science an de Universität Helsinki afslooten. Doran sloot sück en Operations-Research-Studium an de Stanford University an wo he 1975 den Master of Science kreeg. In dat Jöhr dorvör wurr sien Söhn Sam boren. He bleev dornah för wiedere dree Johr an de Universität un kreeg dor sien Doktertitel (Ph.D.). Ansluutend gung Holmström för een Johr as Dozent an de Swedish School of Economics and Business Administration. 1979 kehr he in de USA torüch, wo he an de Northwestern University toeerst as Dozent un af 1980 as außerordentlicher Perfesser Bedrievswertschap lehren dee. 1983 hett he de Northwestern University verlaaten un gun an de Yale-Universität as Perfesser för Volkswertschap un Organisatschoon. 1997 wurr he Perfesser för Volkswertschap an dat am Massachusetts Institute of Technology. Neben sien Anstellungsverhältnissen as ordentlicher Perfesser nehm Bengt Holmström mehrere Gastprofessuren wohr. So etwa 1985 bit 1986 an de Universität Stanford, 1991 bit
Sir George Francis Hampson, 10. Baron Hampson, (* 14. Januar 1860 in Marylebone, Middlesex; † 15. Oktober 1936 in sien Residenz Thurnham Court in Maidstone) weer en britisch Entomoloog un Lepidopteroloog. Hampson hett de Charterhouse School besöcht un an dat Exeter College in Oxford studeert. He hett en Teeplantage in den Nigri Hills in Tamil Nadu (dormals Regeerenssbezirk Madras) in Indien bewertschapt. Dor keem denn ok sien Interesse för Bottervagels un bi sien Rückkehr nah England wurr he freewillig Mitarbeiter vun dat Natural History Museum. 1895 wur hüm dor en Assistentenstäe anboden un 1901 bit 1905 weer he Acting Assistant Keeper toständig för Entomologie (as Nahfolger vun Arthur Gardiner Butler). 1896 hett he den Baronstitel arvt. 1893 hett he Minnie Frances Clark-Kennedy heiraadt, mit de he twee Döchter un een Söhn harr. The Lepidoptera of the Nilgiri District, British Museum 1891 The Lepidoptera Heterocera of Ceylon, British Museum 1893 The Fauna of British India, indlucing Ceylon and Burma: Moths, 4 Bände, India Office 1892 bit 1896 Mitarbeit an: Catalogue of the Lepidoptera Phalaenae in the British Museum, 15 Bände, 1898 bit 1920 The Indian Biographical Dictionary (1915)/Hampson, Sir George Francis Hampson up thepeerage.com (afropen an‘ 27. Oktober 2016, engelsch) Natural
Münkeboe [[mʏnkəˈboː]] is siet de Gemeendrebeetsreform van’ 1. Juli 1972 en Oortsdeel vun de Gemeend Südbrookmerland in’ Landkreis Auerk in Oostfreesland. Münkeboe harr in dat Johr 2005 etwa 1800 Inwahners, in dat Johr 2012 bedroog de Inwahnertall noch 1.739. Oortsvörsteiher is Alfred Wienekamp (SPD). In dat Münkeboer Dörpmuseum wurrn siet 1990 olt Handwarkskunst un Arbeitsreeschkop vun de ländlich Bevölkerung dorstellt. Deel vun dat Museum sünd ünner annern en funkschoonsfähige Windmöhlen, en kumplett inricht Stellmaakeree, Schmeed, Discheree, Pöttgeree, Backeree, Schoolzimmer un Kolonialwarenladen. To bestimmt Vörführtieden sünd disse Inrichtungen beleevt. Dat Museum gifft dat ok in en mobil Utführung, de överall to’n Insatz kommen kann. Eenmal in’t Johr to’n Anlaat vun de Münkeboer Festdaag rull en Korso mit mehreren Wagen dör dat olt Moorkolonistendörp. Dorto hörrt ok en Oldtimerdrapen mit 600 olt Pkws, Motorrööd un Traktoren. Disse Veranstaltung is ok touristisch vun Bedüüden. In Münkeboe gifft dat en Evangeelsch-lutherisch Karkengemeend um de Kark to’n gooden Hirten. Liddmaaten vun de Evangeelsch-Freekarklich Gemeend wurrn vun de Gemeend vun dat in de Nahberschap liggen Moorhusen betrüet. De för de wenigen Katholiken tostännig Kark is in Auerk. Dörpmuseum (hoochdüütsch) Statistisches Bundesamt (Hrsg.): Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und
Becke (ok Becka oder Beke) is een plattdüütschen Vörnaam för Deerns. Dat is woll antonehmen, dat Becke vun den Naam Rebecka (ok Rebekka) herkümmt. Rebecka is een Naam in de Hebreesche Spraak. Dor heet dat רבקה (Rivkah). Dat bedutt so wat as 'de Smucke Deern' oder ok 'de Mannslüde antrecken deit' oder 'de fastbinnen deit' oder 'de ümstricken deit'. Man dat is ok möglich, datt düsse Naam vun den plattdüütschen Naam Wübbecke oder Wiebke hernahmen is. De hett ja meist datsülbige Enn, as de Naam Rebecka. Toeerst is vun den Naam Rebecka een korte Form billt wurrn, dat weer denn de Naam Becka oder Becke. Sunst weer dat bi de plattdüütschen Naams ganz begäng, an de korte Form noch een Anbacksel (Suffix)to'n lüttjer maken (Diminutiv) achtern antobacken. Dat weer de Anbacksel -ike oder -eke. Dat dö nu hier nich nödig, de Naam harr ja al just datsülvige Enn. So konn dat anbacken unnerblieven. In anner Spraken gifft dat vun den Naam Rebecka de korten Formen Becky, Becci, Becca, Beccchen, Beccy un Beggy, man ok Rebe, Rebi, Rebbi. De ganze Naam Rebecka schrifft sik in anner Spraken Rebekka, Rebecca, Rebekah, Rebecka, Refka, Rivka, Rebeca, Rebeccah, Acceber De plattdüütsche Naam Becke etc.
Charles Watson-Wentworth, 2. Marquess of Rockingham, KG, PC (* 13. Mai 1730 im Wentworth Woodhouse bi Rotherham; † 1. Juli 1782 in London) weer en britisch Whig-Politiker un tweemal Premierminister vun dat Vereente Könikriek. He wurr as dart achte Kind vun all tosommen teihn vun Thomas Watson-Wentworth, 1. Baron Malton, im Wentworth Woodhouse bi Rotherham boren. To sien Vörfohren hörr Thomas Wentworth, 1. Earl of Strafford. Sien Vader wurr 1733 to'n Earl of Malton un 1746 to'n Marquess of Rockingham in de Peerage of Great Britain erhaben. Charles Watson-Wentworth hett as eenzig Söhn de Pubertät överleevt, wat hüm 1739 to'n Titelarv maken dee; he führ de Höflichkeitstitel Viscount Higham. Watson-Wentworth hett de Westminster School un dat St. John's College, Cambridge besöcht. 1746 wurr he Oberst in en Regiment vun Freewilligen, wo he William Augustus, Duke of Cumberland kennen lehrt hett, mit den hüm en levenslang Früendschap verbunn. Sien Eenheit hett gegen de Truppen vun Charles Edward Stuart wiels den Tweeten Jakobitenupstand kämpt. 1750 wurr he to'n Earl Malton in de Peerage of Ireland erhaben, noch in dat sülvig Johr folg he sien Vader nah de sien Dood in sien Titel nah. He hett an' 26. Februar 1752 de 16-johrige Mary
Beke oder Béké betekent Beke, lüttjen Waterstroom, Beke (Becke), plattdüütschen Vörnaam för Deerns, Beke, Stroom bi Paderborn, de in de Lippe münnt, Beke, Stroom in Mekelborg-Vörpommern, de in de Warnow münnt, Beke, Stroom bi Eimbeck, de in dat Duuknackich Water münnt, Béké, Volksgrupp op Martinique. Beke is de Familiennaam von Charles Tilstone Beke (1800–1874), brietschen Afrikaforscher, Gert von der Beke († 1430), Börgermeester von Danzig, John Beke, 1. Baron Beke († 1304), engelschen Eddelmann, Julian Beke (* 1914), belgischen Ringer, Maurice Beke (1907–?), belgischen Ringer, Rutger Beke (* 1977), belgischen Triathlet, Wouter Beke (* 1974), belgischen Politiker, Zoltán Beke (1911–1994), rumäänschen Footballspeler. Kiek ok bi: Beeke, Bäke, Becke, Beek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.